open-index/open-wikipedia-markdown huggingface dataset:
Sonata Nr. 11 (Mocartas)

**Sonata Nr. 11 A-dur** (K331, op. Nr. 6) – austrų klasikinės muzikos kompozitoriaus V. A. Mocarto (1756−1791) sonata, parašyta 1781−83 metais. Tai vienas iš žinomiausių V. A. Mocarto kūrinių, visų pirma dėl įsimintinos III dalies, populiariai pavadintos „Turkų maršas“.

V. A. Mocartas Sonatą Nr. 11 (K331 pagal Kechelio katalogą) parašė kažkada 1781−1783 m. laikotarpiu. Ji buvo publikuota 1784 m. šeštajame V. A. Mocarto opuse Artarijos leidyklos Vienoje kartu su kitomis dviem sonatomis. Sonata tapo vienu populiariausių V. A. Mocarto kūrinių dėl trečiosios dalies, kurioje imituojama tuo metu Vienos muzikinėje kultūroje populiari turkų janičarų karinių grupių muzika, pabrėžiamas perkusinis skambesys.

Sonata skirta atlikimui fortepijonu. Jos dalys:

# *Andante Grazioso*. Sudaryta iš temos ir šešių jos variacijų.
# *Menuetto*. Menuetas ir trio.
# *Alla turca: allegretto*. Rondo formos.

## Šaltiniai
* Betsy Schwarm, ''Encyclopaedia Britannica'', 2013 m.
* *Delphi Masterworks of Wolfgang Amadeus Mozart (Illustrated)*, 2017 m.
## Nuorodos
*
Hodzana

**Hodzana** () – upė JAV, Aliaskoje; Jukono intakas. Ilgis siekia 201 km. Didelė dalis upės baseino patenka į Jukono išlajų nacionalinį gamtos rezervatą.

Upės ištakos yra į vakarus nuo Dolo kalno, kiek piečiau šiaurės poliaračio; upė teka į šiaurės rytus, pasiekia rezervatą, paskui teka į pietryčius, kol įteka į Jukono atšaką, vadinamą *Hodzana Slough*. Upės žiotys yra 19 km į pietvakarius nuo Biverio, gyvenvietės įsikūrusios prie Jukono (priešsroviui nuo Hodzanos žiočių).

## Išnašos
Tautvydas Mikalajūnas

**Tautvydas Mikalajūnas** (g. 1982 m. liepos 15 d. Biržuose) – Lietuvos žurnalistas, redaktorius

## Biografija

2000 metais baigė Biržų „Aušros“ vidurinę mokyklą. Vilniaus pedagoginiame universitete 2004 metais įgijo istorijos pedagogo bakalaurą, 2006 metais – magistrą.

„Lietuvos ryto“ žiniasklaidos grupėje dirba nuo 2006 metų. Iš pradžių ėjo sporto žurnalisto pareigas. 2008 metais buvo paskirtas naujienų redaktoriumi, 2011 metais – redaktoriaus pavaduotoju.

2016 metais pradėjo eiti naujienų portalo lrytas.lt redaktoriaus pareigas. Pakeitė iki tol redaktoriumi dirbusį žurnalistą Liudą Dapkų.

2017 metų balandį paskirtas ir UAB „Lrytas“ direktoriumi. Direktoriaus pareigose pakeitė su bendrove atsisveikinusį Ričardą Baltaduonį.

Dalyvauja mėgėjų teniso turnyruose.

## Bibliografija
T.Mikalajūno tekstai spausdinti „Lietuvos ryte“, Lietuvos tautinio olimpinio komiteto ir „Lietuvos ryto“ leidinyje „Rio ritmai“ (2016 m.) ir naujienų portale lrytas.lt.

2018 metais žurnale „Liaudies kultūra“ išspausdintas T. Mikalajūno mokslinis straipsnis „Biržų – Dubingių šakos didikų Radvilų reikšmė Biržų miestui (biržiečių istorinė sąmonė)“.

## Šaltiniai
Laima Lapkauskaitė

**Laima Lapkauskaitė** (g. 1960 m. liepos 6 d. Marijampolėje) – Lietuvos pedagogė, muzikos vadybininkė ir prodiuserė, scenografė, dainininkė.

Vaikų pop choro „O lia lia vaikai“ ir merginų grupių „Studentės“ (buv. „Mokinukės“) ir „Mergaitės iš Majamio“ įkūrėja bei vadovė. Vaikų ir jaunimo populiariosios vokalinės muzikos festivalio „Laumės juosta“ organizatorė ir prodiuserė.

## Auklėtiniai
L. Lapkauskaitės grupėse ir vadovaujamuose projektuose dalyvavo:
* Marius Jampolskis
* Ineta Puzaraitė-Žvagulienė
* Irūna Puzaraitė-Čepononienė
* Neringa Nekrašiūtė
* Simona Šermukšnytė-Nainė

## Šaltiniai

## Nuorodos
* L. Lapkauskaitės vaikų pop choras „O lia lia vaikai“
* Laima Lapkauskaitė @ Music.lt
* Laima Lapkauskaitė @ Pakartot.lt
Dzūkijos kopynai

**Dzūkijos kopynai**  – smėlio kalvynai (kopynai), esantys Pietų Lietuvoje, Dzūkijoje. Tai yra didžiausias Lietuvoje kontinentinių kopų (eolinių reljefo formų) ruožas. 

## Geografija
Dzūkijos žemyninių kopų masyvai yra Pietryčių (Dainavos) smėlingoje lygumoje, esančioje tarp skirtingo amžiaus moreninių kalvynų. Paminėtini Rūdninkų, Barčių, Varėnos, Palkabalio,  Marcinkonių, Musteikos, Lynežerio, Grybaulios Katros, Randamonių, Dubo ir Latežerio eoliniai plotai (kontinentinės kopos).  Dzūkijos žemyninių kopų juosta tęsiasi 61 km, apsupdamos Čepkelių raistą, užima ~905 km² plotą. Kopos daugiausia pasagos pavidalo, nukreiptos į rytus. Plačiausias kopų ruožas (6,8 km) yra ties Marcinkonimis. 4 km į šiaurės rytus nuo Marcinkonių stūkso aukščiausia regiono kopa – Dalgiakalnis (168,1 m).

Dzūkijoje esančios kontinentinės kopos skirstomos į keturis stambius kopų masyvus. Juos skiria Merkio, Šalčios, Ūlos ir Grūdos upių slėniai. Kopynai skiriasi  reljefo formomis bei jų išsidėstymu. 

## Kopynai
Alfonsas Basalykas žemynines kopas suskirstė į 4 stambius masyvus:
* Rūdninkų-Žygmantiškių kopynas
* Varėnos kopynas
* Marcinkonių kopynas
* Ratnyčios-Randamonių kopynas

## Literatūra

* Vaitonienė, R. Dzūkijos masyvo senosios kontinentinės kopos (geomorfologinė analizė). Kandidatinės disertacijos autoreferatas, Vilnius, Vilniaus universitetas, 21 p. 1975. 
* Vaitonienė, R. Dzūkijos kopos. Vilnius, Mokslas, 86 p.  1985.
* Basalykas, A. Lietuvos TSR Pietryčių smėlėtoji lyguma (geomorfologinė apybraiža). VU Mokslo darbai 7, Biologijos, geologijos ir geografijos mokslų serija 3, Vilnius, 65–112. 1955
*     Baltrūnas, Valentinas. Pukelytė, Violeta. Eolinių darinių susidarymo ir paplitimo ypatybės. 	
* Algimantas Černiauskas, Mindaugas Lapelė. *Didžiųjų girių apsupty*. Vilnius: Gamtos pasaulis, 2012.
Girelės botaninis draustinis

**Girelės botaninis draustinis** – valstybinis gamtinis draustinis Pasvalio rajone, netoliese Joniškėlio, į šiaurę nuo Girelės miško. Plotas siekia 19,1 ha.

Girelės draustinyje saugomos išlikusios natūralios pievos, būdingos Šiaurės Lietuvos regionui, jose dominuoja gardunytinis smilgynas su melsvąja viksva, raudonąja gegūne, dvilape blandimi. Aptikta ir baltijinė gegūnė, kuri buvo įtraukta į Lietuvos raudonąją knygą.

Pasvalio rajono savivaldybės saugomo botaninio draustinio statusas suteiktas 1998 m. gruodžio 2 d., siekiant išsaugoti į Lietuvos raudonąją knygą įrašytas augalų rūšis. Draustinis patenka į Joniškėlio girininkiją, visas šiame draustinyje plytintis miškas yra valstybinės reikšmės.

## Išnašos
Miškinė šiurė

**Miškinė šiurė** (*Cladonia arbuscula*, sin. *Cladonia sylvatica*) – šiurinių šeimos kerpių rūšis. Paplitusi Amerikoje, Eurazijoje, didesnėse Okeanijos salose, šiaurėje arealas siekia Grenlandiją ir Svalbardą.

Auga šviesiuose pušynuose ir mišriuosiuose miškuose. Dažnos Pietryčių Lietuvos miškuose.


A lichen - Cladonia arbuscula subsp. squarrosa - geograph.org.uk - 1060980.jpg|*Squarrosa* porūšio gniužulas
Cladonia arbuscula 90126949.jpg|Augavietėje
Cladonia arbuscula-5.jpg|Herbariume


## Šaltiniai
Simonas Šimkūnas

**Simonas Šimkūnas** (1930 m. sausio 19 d. Liepdegėnuose, Anykščių valsčiuje – 2021 m. balandžio 19 d. Vilniuje) – Lietuvos inžinierius energetikas, sportininkas.

## Biografija
Gimė ūkininkų šeimoje. 1946 m. baigė keturias Anykščių gimnazijos klases, 1946–1951 m. mokėsi Kauno politechnikume. Mokydamasis dirbo Kauno Petrašiūnų elektrinės valdymo pulto budinčiuoju monteriu.

1951–1956 m. studijavo Minsko politechnikos instituto Energetikos fakultete, įgijo inžinieriaus energetiko išsilavinimą.

Grįžęs į Lietuvą, nuo 1956 m. iki gyvenimo pabaigos gyveno Vilniuje.

1957–1960 m. buvo Vilniaus elektrinės inžinierius, 1960–1965 m. – Lietuvos SSR Ministrų tarybos referentas energetikos klausimais.

1965–1975 m. dirbo Energetikos statybos tresto Elektros tiekimo linijų statybos-montavimo valdybos viršininku, 1975–1992 m. buvo Lietuvos energetikos statybos tresto valdytojas. Vadovaudamas šiame trestui, kuriame tuo metu dirbo apie 10 tūkst. žmonių, jis koordinavo elektros perdavimo linijų tiesimą, Vilniaus 3-osios termofikacinės elektrinės ir Kruonio hidroakumuliacinės elektrinės statybą, talkino Ignalinos atominės elektrinės statytojams.

1992–2007 m. buvo Lietuvos ir Lenkijos įmonės uždarosios akcinės bendrovės „Toris“ generalinis direktorius.

S. Šimkūnas buvo Energetikos objektų statytojų klubo narys, organizavo žymių Lietuvos energetikų pagerbimą. Šiam klubui leidžiant rinkinį „Lietuvos elektrifikavimo istorija“ (2006 m.), jis buvo redakcinės kolegijos pirmininkas.

## Sportinė veikla
Jau mokydamasis Kauno politechnikume aktyviai sportavo – buvo antrojo atskyrio boksininkas ir pirmojo atskyrio kulkinio šaudymo šaulys, varžybose atstovaudavo Kauno miesto rinktinei. Studijuodamas Minske susidomėjo laisvosiomis imtynėmis. Atstovaudamas instituto komandai, 1954 m. jis tapo Minsko miesto pirmenybių čempionu, buvo pakviestas į Baltarusijos rinktinę.

Baigęs studijas jis toliau aktyviai sportavo, buvo Lietuvos laisvųjų imtynių rinktinės narys, sporto meistras. Jis penkis kartus tapo Lietuvos čempionu sunkaus svorio kategorijoje (1956, 1957, 1959, 1960 ir 1961 m.), dalyvavo pirmojoje ir antrojoje SSRS tautų spartakiadose Maskvoje, daugelyje to laikotarpio turnyrų.

Baigęs sportinę karjerą, jis ir toliau savo laisvalaikį skyrė imtynių sportui.

1966–1971 ir 1984–1988 m. buvo Lietuvos imtynių federacijos prezidentas, teisėjaudavo tarptautiniuose imtynių turnyruose Europos šalyse.

## Apdovanojimai
* 1981 m. Lietuvos SSR nusipelniusio inžinieriaus garbės vardas
* 2010 m. Lietuvos elektros energetikos asociacijos prezidento padėkos raštas

## Šaltiniai
Kudlotoji laumagaurė

**Kudlotoji laumagaurė** (*Bryoria implexa*) – kežinių šeimos (*Parmeliaceae*) kerpių rūšis. Paplitusi Šiaurės Amerikoje ir Europoje.

Kudlotoji laumagaurė tamsiai rudos arba alyvinės spalvos. Gniužulas 5–10 cm ilgio, plaukų formos, karantis. Želia ant beržų kamienų.

Lietuvoje ši kerpė reta, įtraukta į Raudonąją knygą.

## Šaltiniai
Kintančioji briedragė

**Kintančioji briedragė** (*Evernia mesomorpha*) – kežinių šeimos (*Parmeliaceae*) kerpių rūšis. Paplitusi Eurazijoje, Šiaurės Amerikoje.

Gniužulas krūmiškas, status, dažnai karantis, 2,5–10 cm ilgio, balkšvas. Auga ant spygliuočių ir lapuočių medžių žievės, rečiau ant apdirbtos medienos, akmenų. Gausiausiai auga ant išvartų saulėtose vietose.

Lietuvoje ši kerpė reta, įrašyta į Raudonąją knygą. Auga Čepkelių rezervate.

## Šaltiniai
Skėtrioji briedragė

**Skėtrioji briedragė** (*Evernia divaricata*) – kežinių šeimos (*Parmeliaceae*) kerpių rūšis. Paplitusi daugiausia Europoje, Šiaurės Amerikoje, Sibire.

Gniužulas krūmiškas, menantis barzdą, minkštas, karantis, žalsvas, 8–40 cm ilgio. Auga ant spygliuočių, rečiau lapuočių medžių žievės (kamienų bei šakų).

Lietuvoje ši kerpė reta, įrašyta į Raudonąją knygą. Auga Punios šile.

## Šaltiniai
Žvynuotoji meškapėdė

**Žvynuotoji meškapėdė** (*Peltigera lepidophora*) – meškapėdinių šeimos (*Peltigeraceae*) kerpių rūšis. Paplitusi daugiausia Europoje, Šiaurės Amerikoje, Sibire.

Gniužulas balkšvas arba tamsiai rudas, sudarytas iš apskritų bei įgaubtų skilčių, kurių skersmuo 0,5–1 cm. Auga ant atviros dirvos, pvz., pakelėse, ant miško takelių.

Lietuvoje ši kerpė reta, įrašyta į Raudonąją knygą. Auga Dzūkijos nacionaliniame parke.

## Šaltiniai
Samaninis diplošistis

**Samaninis diplošistis** (*Diploschistes muscorum*) – meškapėdinių šeimos (*Peltigeraceae*) kerpių rūšis. Paplitusi daugiausia Europoje, Šiaurės Amerikoje, Australijoje, Pietų Afrikoje.

Gniužulas groblėtas, pilkšvas, su 0,1–0,5 mm skersmens areolėmis. Auga sausose saulėtose vietose ant samanų, augalų liekanų smėlingose ir kalkingose dirvose.

Lietuvoje ši kerpė reta, įrašyta į Raudonąją knygą. Auga Dzūkijos nacionaliniame parke.

## Šaltiniai
Lrytas.lt

**Lrytas.lt** – populiari lietuviška naujienų svetainė.

2006–2022 m. buvo „Lietuvos ryto“ žiniasklaidos grupės dalimi.

## Istorija

2006 m. vasarį – 2011 m. spalį redaktoriumi buvo apžvalgininkas Rimvydas Valatka. Pasitraukė po inscenizuoto pagrobimo, kurio sumanytoja buvo režisierė Dalia Ibelhauptaitė. Jį pakeitė žurnalistas, redaktorius ir keliautojas Liudas Dapkus.

2007 m. tapo pirmuoju lietuvišku naujienų portalu, pateikiančiu videoreportažus. Už tai lrytas.lt buvo išrinktas novatoriškiausia šalies internetine žiniasklaidos priemone 2007 m. gruodį pirmą kartą surengtame novatoriškos žiniasklaidos konkurse „Nmedia 2007“.

2009 m. sausio 12 d. portale transliuota pirmoji tiesioginė TV transliacija internetu. Transliuotos Lietuvos krepšinio federacijos taurės turnyro rungtynės tarp „Alytaus“ ir Kauno „Aisčių“ komandų.

2015 m. UAB „Lrytas“ iš „EVP international“ nusipirko skelbimų svetainę *rinka.lt.*

2016 m. vyr. redaktorium tapo Tautvydas Mikalajūnas. 2017 m. jis tapo UAB direktoriumi.

2022 m. portalą (be laikraščio) nusipirko „Delfi“ savininkė „Ekspress Grupp“.

2023 m. pasiekia >1 mln. unikalių lankytojų kas mėnesį.

## Šaltiniai
Čemberlino kalnas

**Čemberlino kalnas** () – kalnas JAV, Aliaskoje, trečioji pagal aukštį Brukso kalnagūbrio viršukalnė. Aukštis siekia 2713 m.

Kalnas stūkso Brukso kalnagūbrio dalyje, vadinamoje Franklino kalnais; jis yra 48 km į vakarus-šiaurės vakarus nuo Isto kalno (aukščiausios Brukso kalnagūbrio viršukalnės). Čemberlino kalnas patenka į Arkties nacionalinį gamtos rezervatą. Pavadintas geologo Thomas Chrowder Chamberlin (1843–1928), dalyvavusio 1894 m. ekspedicijoje (*Peary Auxiliary Expedition*), garbei.

Anksčiau manyta, kad tai aukščiausia Brukso kalnagūbrio viršukalnė, tačiau 2014 m. pasitelkus naują matavimo technologiją atliktas tyrimas parodė, kad Čemberlino kalnas yra trečias pagal aukštį.

## Išnašos
Víctor Basadre

**Viktoras Manuelis Basadrė Oroskas** (g. 1970 m. vasario 18 d.) – Ispanijos futbolo specialistas, futbolo treneris. 2020 m. pradžioje laikinai vadovavo FK Žalgiris, o 2021 m. sezone tapo FK Sūduva vyr. treneriu. Turi UEFA Pro licenciją.

## Biografija
Gimė Galisijos mieste Luge. Anksti (18 metų) baigęs futbolininko karjerą, ėmėsi trenerio veiklos (treniravo jaunimo komandas).
### FK Žalgiris
2020 m. sausio mėn. „Žalgiris“ pasirašė sutartį su treneriu iš Ispanijos Juan Ferrando, tačiau jo sveikatos būklė komplikavosi ir „Žalgirio“ vadovybei teko toliau tęsti vyr. trenerio paieškas. Basadre, turėjęs tapti trenerio asistentu, atvyko į Lietuvą ir dalyvavo pirmose treniruotėse su ekipa. Klubo vadovybė vėliau į vyr. trenerio postą pakvietė baltarusį Baga (Baha) ir ispanas išvyko iš Vilniaus klubo.
### FK Sūduva
2021 m. buvo pranešta, kad FK Sūduva pasikvietė Basadre ir patikėjo jam vyr. trenerio postą. Nors debiutas A lygoje buvo nevykęs ir FK Sūduva pralaimėjo panevėžiečiams, tačiau marijampoliečiai pirmojo rato pabaigoje buvo pirmenybių lyderiais. 

Buvo pripažintas geriausiu balandžio mėnesio treneriu.

2022 m. balandžio 4 d. paskelbta apie tai, kad treneris palieka komandą. 2021 m. A lygoje „Sūduvos“ klubas. liko antroje vietoje, 2022 m. pradžioje iškovojo LFF Supertaurę, tačiau „Optibet A lygoje“ po 5 turų buvo surinkę vos 5 taškus ir tenkinosi šeštąja vieta.

Nuo 2022 m. liepos 23 d. Jūrmalos „Spartako“ vyr. treneris. Debiutavo naujose praeigose Virsligos rungtynėse prieš Riga FC, kuriose jūrmaliečiai po pirmojo kėlinio pirmavo rezultatu 1-0, bet nesugebėjo išlaikyti persvaros ir pralaimėjo 1-2.

## Pasiekimai

### Komandiniai
**[[FK Sūduva]]**
; A lyga:
: Antroji vieta 2021 m.
; Supertaurė
: **Nugalėtojai:** 2022 m.

### Asmeniniai
**[[Sūduva]]**
* 2021 – geriausias balandžio mėnesio treneris.
* 2021 – geriausias rugpjūčio mėnesio treneris.

## Išnašos

## Nuorodos
* (Oficiali FK Sūduva svetainė)
* bdfutbol.com
* Transfermarkt
* Soccerway
Kule Mbombo

**Ričardas Kule Mbombo** (*Richard Kule Mbombo*, g. 1996 m. gegužės 10 d.) – futbolininkas iš Kongo Demokratinės Respublikos, puolėjas. Atstovavo „Sūduvos“ klubui.

## Karjera
Futbolą pradėjo žaisti gimtinėje Kinšasos „Vita Club“. 

2016–2017 m. sezone buvo išnuomotas belgų Anderlechto klubui.

2018 m. buvo išnuomotas slovakų FK AS Trenčín.

Žaidė kazachų FC Kaisar (2019 m.) ir latvių Riga FC (2020 ir 2021 m.) klubuose.

### FK Sūduva
2021 m. Riga FC išnuomojo žaidėją lietuviams ir sezono pirmoje pusėje atstovavo Marijampolės „Sūduvai“ Žaidė 22 numeriu pažymėtais marškinėliais.

2021 m. kovo 19 d. pelnė debiutinį įvartį A lygoje.

2021 m. birželio pabaigoje pranešta, kad žaidėjas grįžta į Latviją. „Optibet A lygoje“ per tą laiką sužaidė 17 rungtynių, pelnė 8 įvarčius. Kartą pasižymėjo „Hegelmann LFF taurės“ turnyre. Ilgą laiką Kule Mbombo buvo rezultatyviausias A lygos žaidėjas, tačiau nuo gegužės 9 d. pasižymėti „Optibet A lygoje“ jam nebepavyko.

### Riga FC
Pasibaidus nuomos sutarčiai žaidėjas grįžo į Latviją. Virsliga suspėjo sužaisti dvi rungtynes ir pelnė vieną įvartį.

### Dibba Al-Hisn SC
Vėliau persikėlė į Jungtinius Arabų Emyratus ir sezoną užbaigė „Dibba Al-Hisn“ ekipoje.

### FK Sūduva
2021 m. gruodžio mėn. pranešta, kad žaidėjas grįžta į FK Sūduva.

2022 m. kovo 6 d. rungtyniavo „Sūduvos“ klubo gretose A lygos rungtynėse prieš „Šiaulių“ ekipą, kurios baigėsi nulinėmis lygiosiomis. Šiame susitikime žaidėjas patyrė traumą, kuri jį išvedė iš rikiuotės kuriam laikui.

### Indija
2023 m. sausio mėn. Richard Kule Mbombo oficialiai pristatytas Indijos NorthEast United klubo sirgaliams ir futbolo bendruomenei.

## Statistika
; A lygos statistika

Spalvų reikšmės: 
: Ekipa žaidė A lygoje;

## Pasiekimai
### Komandiniai pasiekimai
### su [[Riga FC]]
* Virsliga:
: Čempionas: 2020 m.

### su [[FC Kaisar]]
* Kazachijos futbolo taurė:
: Laimėtojas: 2019 m.

### su [[FK Sūduva]]
; Supertaurė
: **Nugalėtojai:** 2022 m.

### Asmeniniai pasiekimai
* 2021 m. – geriausias balandžio mėnesio žaidėjas.

## Išnašos

## Nuorodos
* alyga.lt svetainė
* fksuduva.lt
* Transfermarkt
* Globalsportsarchive
Isto kalnas

**Isto kalnas** () – kalnas JAV, Aliaskoje, aukščiausia Brukso kalnagūbrio viršukalnė. Aukštis siekia 2736 m.

Isto kalnas stūkso rytinėje Brukso kalnagūbrio dalyje, vadinamuosiuose Romancovo kalnuose (angl. *Romanzof Mountains*); šis kalnas yra 8 km į pietus nuo *Hubley*, antro pagal aukštį kalno Brukso kalnagūbryje. Isto kalnas patenka į Arkties nacionalinį gamtos rezervatą. Pavadinimą 1966 m. suteikė Earl H. Beistline, pavadintas JAV geologijos tarnybos civilinio inžinieriaus Reynold E. (Pete) Isto garbei.

2014 m., pasitelkus naują matavimo technologiją, nustatyta, jog Isto kalnas – aukščiausia Brukso kalnagūbrio viršukalnė. Iki tol aukščiausiu laikytas Čemberlino kalnas, tačiau dabar jis laikomas trečiuoju pagal aukštį.

## Išnašos
Elvar Már Friðriksson

**Elvaras Maras Fridriksonas** (, g. 1994 m. lapkričio 11 d.) – Islandijos krepšininkas, įžaidėjas.

Krepšininko karjerą pradėjo Islandijos klube „Njarðvík“. 2014–2015 m. rungtyniavo Long Ailando universiteto „Blackbirds“ komandoje, 2015–2018 m. Bario universiteto (Florida) „Buccaneers“ komandoje. 2018 m. pasirašė sutartį su Prancūzijos klubu Deneno „Voltaire Basket“, bet neužtekus vietos sudėtyje, žaidėjas atleistas. Elvaras Fridriksonas grįžo sezonui į Islandiją, o kitąmet karjerą tęsė Švedijoje, Buroso „Basket“, su kuriuo laimėjo šalies čempionatą, išrinktas geriausiu lygos gynėju bei kamuolių perdavinėtoju.

2020 m. Elvaras Fridriksonas prisijungė prie „Šiaulių“ ekipos, kurioje tapo vienu iš lyderių. 2020 m. balandžio 21 d., LKL varžybose prieš „Pieno žvaigždes“, žaidėjas pelnė 33 taškus (4/4 dvit., 5/5 trit., 10/10 baud.), atliko 12 rez. perdavimų, atkovojo 2 kamuolius ir su 51 naudingumo balu pasiekė ne tik LKL sezono rekordą, bet ir priartėjo prie geriausių visų laikų pasirodymų. 2021 m. vasarą persikėlė į Belgiją, Antverpeno „Telenet Giants“.

## Nacionalinė rinktinė
2010–2013 m. Elvaras Fridriksonas rungtyniavo Islandijos jaunimo komandose, o 2013 m. debiutavo nacionalinėje rinktinėje. Su ja dalyvavo 2015 ir 2017 m. Europos čempionatuose, 2013, 2015 ir 2019 m. Europos mažųjų šalių žaidynėse.

## Pasiekimai
* Švedijos krepšinio lygos čempionas (2020 m.)
* LKL naudingiausias žaidėjas (2021 m.)
* 3× Islandijos metų krepšininkas (2021–2023 m.)
* Saulėtosios valstijos krepšinio turnyro MVP (2017, 2018 m.)
* Europos mažųjų šalių žaidynės: sidabras (2015 m.), bronza (2013, 2019 m.)

## Šaltiniai
Romain Habran

**Romenas Žakas Habranas** (*Romain Jacques Habran*, g. 1994 m. birželio 14 d.) – futbolininkas iš Prancūzijos, žaidžiantis saugo („vingerio“) pozicijoje.

## Karjera
Futbolą pradėjo žaisti gimtinėje. Žaidė Prancūzijoje, o taip pat belgų, žydų ir ispanų klubuose.

Nuo 2021 m. FK Sūduva narys. 2021 m. gegužės 16 d. rungtynėse prieš FK Banga Gargždai pelnė du įvarčius.

2021 m. rugpjūčio 7 d. A lygos rungtynėse prieš FK Panevėžys, pelnė pirmą rungtynių įvartį ir išvedė savo ekipą į priekį (1:0). Jose marijampoliečiai efektingai sutriuškino panevėžiečius rezultatu 3:0.

2021 m. rugpjūčio 11 d. rungtynėse prieš Kauno Žalgiris pelnė pirmą įvartį, o marijampoliečiai nugalėjo rezultatu 2:0.

2021 m. rugpjūčio 22 d. A lygos rungtynėse prieš „Nevėžio“ klubą realizavo 11 metrų baudinį ir išvedė savo ekipą į priekį 1:0, o galutinis rezultatas 2:0.

2022 m. sausio mėn. pranešta, kad žaidėjas paliko klubą.

Persikėlė į Izraelį ir atstovavo Afulos „Hapoeliui“. 2022 m. sausio 27 d. pasirašyta sutartis.

## Statistika
; A lygos statistika

Spalvų reikšmės: 
: rungtyniavo A lygoje;

## Pasiekimai
; su FK Sūduva
* A lyga:
: vicečempionas: 2021 m.

## Išnašos

## Nuorodos
* SOCCERWAY
* Transfermarkt
* alyga.lt svetainė
* BDfutdbol
* fksuduva.lt
* lietuvosfutbolas.lt
Cătălin Țîră

**Katalinas Štefanas Cyria** (*Cătălin Ştefan Ţîră*, g. 1994 m. birželio 18 d.) – futbolininkas iš Rumunijos, žaidžiantis Marijampolės „Sūduvos“ komandoje puolėjo pozicijoje. Yra atstovavęs Rumunijos U-21 rinktinę.

## Karjera
Futbolą pradėjo žaisti gimtinėje. Žaidė Rumunijos ekipose.

2021 m. tapo Marijampolės „Sūduvos“ nariu. 2021 m. birželio 23 d. pranešta, kad abipusiu susitarimu nutraukta sutartis. Rumunas sužaidė šešerias „Optibet A lygos“ rungtynes bei dukart pasirodė Pirmos lygos pirmenybėse. Jose pasižymėjo pelnydamas vieną įvartį.

## Statistika
; ; A lygos ir Pirmos lygos statistika

Spalvų reikšmės:
:  rungtyniavo A lygoje;
: Pirmoje lygoje;

## Pasiekimai
; su FK Sūduva
* A lyga:
: 

## Išnašos

## Nuorodos
* alyga.lt svetainė
* fksuduva.lt
* Transfermarkt
* lietuvosfutbolas.lt
Aliaksandras Makasius

**Aliaksandras Makasius (Makasis)** (*Аляксандар Макась*, g. 1990 m. spalio 8 d.) – futbolininkas iš Gudijos, žaidžiantis puolėjo pozicijoje. Atstovavo gimtinės U-19, U-21 jaunimo rinktinėms. Sužaidė vienerias rungtynes nacionalinėje rinktinėje. 2015 m. kovo 30 d. rungtyniavo draugiškame mače prieš Gabono rinktinę. Žaidė Lietuvoje, Marijampolės „Sūduvoje“ 2021 m. sezone.

## Karjera
Futbolą pradėjo žaisti gimtinėje. Žaidė Baltarusijos ir Kazachijos ekipose.

Nuo 2021 m. FK Sūduva narys. Debiutinį įvartį A lygoje pelnė 2021 m balandžio 16 d. rungtynėse prieš FK Žalgiris. Puolėjas pasirodė po keitimo ir jo tikslus smūgis lėmė marijampoliečių pergalę prieš principinius varžovus rezultatu 2:1.

2021 m. birželio 19 d. rungtynėse prieš DFK Dainava pelnė išlyginamąjį įvartį. Galutinė rungtynių baigtis 1:1.

2022 m. sausio pranešta, kad žaidėjas grįžo į gimtinę ir atstovaus FK Homel.

2025 m. perėjo į FK Minsk.

## Statistika
; A lygos statistika

Spalvų reikšmės:
:  rungtyniavo A lygoje;

## Pasiekimai
; su FK Sūduva
* A lyga:
: 

; su FC Minsk
* Baltarusijos taurės turnyras:
: Nugalėtojas: 2012–13

## Išnašos

## Nuorodos
* soccerway
* Transfermarkt
* alyga.lt svetainė
* fksuduva.lt svetainė
* lietuvosfutbolas.lt
Xabi Auzmendi

**Šabjeras „Šabis“ Ausmendis Aruabarena** (*Xabier Auzmendi Arruabarrena*, g. 1990 m. gegužės 1 d.) – baskų kilmės futbolininkas iš Ispanijos. Atstovavo Marijampolės „Sūduvai“ ir „Kauno Žalgiriui“.

## Karjera
Futbolą pradėjo žaisti gimtinėje. Atstovavo Real Sociedad jaunimo ekipoms. Žaidė Ispanijos Segunda ir Tercera divizionų ekipose.

### Lori
2019 m. persikėlė į Lori FC (Armėnija). Armėnijos Premjer lygoje sužaidė dvidešimt trejas rungtynes ir pelnė du įvarčius..

### FK Sūduva
Nuo 2021 m. „Sūduvos“ klubo narys. Pateko į septintojo turo simbolinę rinktinę. Po žaidėjo rezultatyvaus perdavimo krito pirmasis įvartis rungtynėse prieš Telšių „Džiugą“. Žaidėjas turėjo progą ir pats pelnyti įvartį, bet Telšių „Džiugo“ vartininkas ištraukė kamuolį. 2021 m. gegužės 9 d. rungtynėse prieš Kėdainių „Nevėžį“ pelnė įvartį. Tai buvo pirmasis jo įvartis A lygoje. 2021 m. gegužės 16 d. rungtynėse prieš Gargždų „Bangą“ pelnė įvartį, kai varžovų vartininkas Ignas Driomovas atmušė kamuolį prieš save, o prie jo suskubo Xabi ir pelnė įvartį.

2021 m. rugsėjo 18 d. rungtynėse prieš DFK Dainava pelnė du įvarčius ir svariai prisidėjo prie marijampoliečių pergalės rezultatu 2:1.

2022 m. liepos 9 d. rungtynėse prieš „Šiaulius“ realizavo 11 m. baudinį ir marijampoliečiai išsiveržė į priekį 1-0. Šiauliečiams buvo pavykę išlyginti rezultatą 1-1. 73 minutę Xabi dar kartą nuginklavo varžovų vartininką. Po įtemptos kovo „Sūduvos“ klubas nugalėjo rezultatu 2-1.

### FK Kauno Žalgiris
2023 m. sausio 6 d. tapo žinoma, kad atstovavus Kauno Žalgiriui.

2023 m. kovo 5 d. įvyko debiutas A lygos rungtynėse prieš „Sūduvos“ klubą. Žaidėjas pasirodė startinėje sudėtyje ir pasižymėjo pelnydamas įvartį.

2023 m. gegužės 24 d. LFF taurės turnyro rungtynėse prieš FK Žalgiris pelnė antrąjį rungtynių įvartį. Kauniečiai pirmavo rezultatu 2:0. Galutinė rungtynių baigtis 3:0 lėmė, kad „Kauno Žalgirio“ klubas pateko į kitą etapą.

2023 m. gruodžio 6 d. tapo žinoma, kad žaidėjas nusprendė tęsti karjerą užsienyje.

### Varšuvos „Polonia“
2023 m. sausio 2 d. pranešta, kad atstovaus Varšuvos „Polonia“. 2024 m. vasario 17 d. debiutavo Pirmos lygos rungtynėse prieš Arka Gdynia.

2024 m. kovo 3 d. pelnė įvartį Pirmos lygos rungtynėse prieš Gloguvo „Chrobry“.

2025 m. liepos mėnesį išvyko iš klubo.

### FK Transinvest
2026 m. sausio 29 d. oficialiai paskelbta, kas futbolininkas atstovaus Vilniaus rajono „Transinvest“ klubui.

2026 m. vasario 23 d. debiutavo TOPLYGA rungtynėse prieš FA Šiauliai. Susitikimą pradėjo startinėje sudėtyje ir žaidė iki finalinio švilpuko. Pirmąjį įvartį šiose rungtynėse (pirmąją susitikimo minutę) pelnė Edvinas Girdvainis ir Vilniaus rajono Transinvest pirmavo rezultatu 1–0. Xabi pelnė antrąjį įvartį, tačiau Transinvest futbolininkai nesugebėjo išlaikyti turėtos persvaros. Rungtynės baigėsi esant lygiam rezultatui 2–2.

## Statistika
; A lygos statistika

Spalvų reikšmės:
:  rungtyniavo A lygoje;

## Pasiekimai
### su [[FK Sūduva]]
; A lyga:
: vicečempionas; 2021 m.
; Supertaurė
: **Nugalėtojai:** 2022 m.

## Išnašos

## Nuorodos
* toplyga.lt svetainė
* SOCCERWAY
* fksuduva.lt
* Transfermarkt
* lietuvosfutbolas.lt
* Globalsportsarchive
Povilas Ričardas Vaitiekūnas

**Povilas Ričardas Vaitiekūnas** (1940 m. sausio 15 d. Kaune – 2025 m. spalio 15 d.) – lietuvių tapytojas, pedagogas.

## Biografija
Gimė 1940 m. Vaikystė prabėgo Kauno apylinkėse – Veršvuose. Keturias klases baigė Veršvų pradžios mokykloje, paskui mokėsi Kauno vidurinėje dailės mokykloje.

1958 m. įstojo į LTSR valstybinį dailės institutą. 1964 m. baigė tapybos studijas, 1967–1976 m. gyveno ir dirbo Pažaislyje. Nuo 1970 m. dalyvavo parodose. 1974 m. įstojo į Lietuvos dailininkų sąjungą (1994 m. išstojo iš sąjungos, 2001 m. narystė atstatyta). Nuo 1977 m. gyveno Vilniuje, ilgą laiką dėstė Vilniaus dailės mokykloje (dab. Vilniaus Justino Vienožinskio dailės mokykla) ir Vilniaus dailės akademijoje Tapybos katedroje. 1991 m. suteiktas docento mokslo vardas. 1994–2002 m. Tapybos katedros vedėjas. 1998 m. suteiktas profesoriaus mokslo vardas. 1989–2000 m. buvo dailininkų grupės 24 narys.

## Kūryba
Kūrybai būdinga sąsaja su lietuvių etnografija, mitais, kurie perteikti šio krašto nepakartojamomis spalvomis ir šviesa. Peizažai lietuviški, su ypatingu šviesos nutviekstu žalumos ir dangaus mėlynės deriniu bei Nemuno linijos horizonto perspektyva. Siužetas visada apibendrintas, tapoma plačiais spontaniškais potėpiais. Erdvė skleidžiasi ne į gylį, bet į kraštus, į platumas. Visada rodomi tik didelių pievų, laukų ar sodų fragmentai..

Natiurmortų cikluose įvairiais periodais menininkas naudojasi klasikine ikonografija ir tapybos priemonėmis ieško savotiško dialogo su senaisiais meistrais ir šių dienų tapytojais.

Greta aliejinės tapybos ant drobės Vaitiekūnas daug tapė akvarele ir guašu popieriuje, piešia, kūrė skulptūrinius objektus iš rastų daiktų.

Kūrinių yra Lietuvos ir užsienio muziejuose, privačiose kolekcijose.

### Parodos
Individualios parodos Kaune (1970, 1971, 1990, 1991), Vilniuje (1974, 1979, 1987, 1990, 1993, 2000, 2004, 2008, 2010, 2014, 2018, 2021), Zalcburge (1989), Panevėžyje (1993), Amsterdame (1996, 1997), Haarleme (1997, 2000, 2002, 2004, 2006, 2008, 2013), Berlyne (1997), Čikagoje (2005).

Daugelio grupinių parodų dalyvis.

## Apdovanojimai
* 1991 m. Lietuvos nacionalinė kultūros ir meno premija

## Šaltiniai

## Nuorodos
* Visuotinė lietuvių enciklopedija. Povilas Ričardas Vaitiekūnas
* MMC video interviu su P. R. Vaitekūnu (kalbina menotyrininkė Raminta Jurėnaitė)
* P. R. Vaitiekūno personalinių ir grupinių parodų sąrašas
Mikel Gurrutxaga

**Mikelis Guručaga Baruetabenija** (*Mikel Gurrutxaga Barruetabeña*, g. 1996 m. rugpjūčio 22 d.) – futbolininkas iš Ispanijos, žaidžiantis gynėjo pozicijose.

## Karjera
Žaidė gimtinėje. Atstovavo įvairioms jaunimo komanda\oms (SD Eibar, CD Vitoria, CD Elgoibar, Amurrio Club).

### JS Herkules
Buvo išvykęs į Suomiją ir 2018 m. atstovavo JS Hercules, kuris rungtyniavo Kakkonen pirmenybėse (III pakopa).

### Paide LM
2019 m. persikėlė į Estiją ir žaidė Paidės miesto komandoje Paide Linnameeskond. Tais metais per 30 susitikimų Meistriliiga pelnė 5 įvarčius. 2020 m. atstovavo ekipai 15 rungtynių.

### FK Sūduva
2021 m. tapo „Sūduvos“ klubo nariu. Baskas sužaidė dvejas „Optibet A lygos“ rungtynės. Dar dvejas rungtynes Pirmoje lygoje atstovavo Sūduvos B ekipai. Birželio pabaigoje pranešta, kad nutraukta sutartis abipusiu susitarimu.

Nuo 2021 m. vasaros atstovavo AD Ceuta FC. Nuo 2022 m. – Club Portugalete.

## Statistika
; A lygos statistika

Spalvų reikšmės:
:  Ekipa žaidė A lygoje;

## Pasiekimai
**[[FK Sūduva Marijampolė|Sūduva]]**
* A lygos

## Išnašos

## Nuorodos
* fksuduva.lt svetainė
* alyga.lt svetainė
* SOCCERWAY
* Transfermarkt
* lietuvosfutbolas.lt
A. Kubiliaus (II) ministrų kabinetas

**Andriaus Kubiliaus (II) ministrų kabinetas** – 15-asis Lietuvos vyriausybės kabinetas nuo nepriklausomybės atkūrimo 1990 m.

## Istorija

### Koalicijos formavimas
2008 m. spalio 26 d., iškart po antrojo Seimo rinkimų turo, Tėvynės sąjungos-Lietuvos krikščionių demokratų, Liberalų ir centro sąjungos, Lietuvos Respublikos liberalų sąjūdžio ir Tautos prisikėimo partijos atstovai sutarė dėl koalicijos formavimo. Po derybų koalicinė sutartis tarp partijų lyderių parašais įtvirtinta po mėnesio, 2008 m. lapkričio 27 d.

Į ministro pirmininko pareigas deleguotas 10-osios vyriausybės vadovas, Seimo narys ir Tėvynės sąjungos-Lietuvos krikščionių demokratų vadovas Andrius Kubilius. Jo kandidatūrai parlamentas pritarė 2008 m. lapkričio 27 d. Prezidentas Valdas Adamkus dekretą dėl skyrimo pasirašė kitą dieną, 2008 m. lapkričio 28 d.

Kabineto sudėtį A. Kubilius šalies vadovui pateikė tą pačią dieną, kai parlamente buvo patvirtintas. Su minimaliais pakeitimais prezidentui patvirtinus ministrų sąrašą, vyriausybė prisiekė ir darbą pradėjo 2008 m. gruodžio 9 d.

### Vyriausybės pertvarkymas
Pagal Konstituciją, vyriausybė, išrinkus prezidentą, grąžino savo įgaliojimus, tad 2009 m., po prezidento rinkimų, kabinetas buvo pertvarkytas. Darbą nauja sudėtimi vyriausybė tęsė 2009 m. liepos 22 d.

### Skilimas: mažumos vyriausybė
Per pirmuosius du 2010 m. mėnesius nuo Tautos prisikėimo partijos atskilę parlamentarai prisijungė prie naujo politinio darinio – Krikščionių partijos. Tuo metu koalicija prarado daugumą ir pasikliovė Lietuvos valstiečių liaudininkų sąjungos parama, kuri tęsėsi iki tų pačių metų spalio. 2011 m. rugsėjo mėn. Tautos prisikėimo partijos susijungė su Liberalų ir centro sąjunga, o tai sumažino koalicijoje dalyvaujančių partijų skaičių nuo keturių iki trijų. 2012 m. balandžio mėn. vyriausybė prarado daugumą.

### Vyriausybės darbas
Vyriausybei teko atgaivinti Lietuvos ekonomiką po didžiojo nuosmukio. 2009 m. Lietuvos bendrasis vidaus produktas (BVP) sumažėjo net 14,7%. Kabineto darbo laikotarpiu priimta daug gyventojams skausmingų sprendimų: pensijų, motinystės ir tėvystės, nedarbo išmokų karpymai, biudžetininkų atlyginimų ir kitokie kriziniai sumažinimai, brangiai kainavęs valstybės skolinimasis, mokesčių didinimas. Tačiau nepaisant ekonominės krizės ir jai įgyvendinti pasitelktų taupymo priemonių, šis ministrų kabinetas tapo pirmąja vyriausybe po nepriklausomybės, išdirbusi visą ketverių metų kadenciją. 

Darbą kabinetas baigė 2012 m. gruodžio 13 d. Įgaliojimus gavo Algirdo Butkevičiaus ministrų kabinetas.

## Kabinetas

### Vyriausybėje dirbusios partijos

* 
* 
* 
* 
* 

### Sudėtis
Šie ministrai dirbo penkioliktajame ministrų kabinete:

## Išnašos
Nacho Cases

**Ignasijus „Načas“ Kasesas Mora** (*Ignacio 'Nacho' Cases Mora*, g. 1987 m. gruodžio 22 d.) – buvęs futbolininkas iš Ispanijos, saugo. Žaidė Lietuvoje ir 2021 m. sezone atstovavo „Sūduvos“ klubui. 

## Karjera
Futbolą pradėjo žaisti gimtinėje. Žaidė Ispanijos ir Graikijos ekipse. Savo laiku yra atstovavęs La Liga ekipą. Sporting Gijón gretose Primeroje sužaidė 177 susitikimus.

2021 m. atstovavo Sūduvos klubui. 2021 m. A lygoje sužaidė 25 rungtynes ir atliko vieną rezultatyvų perdavimą..

Žaidėjas persikėlė į Kiprą 2022 m. ir atstovavo Antrame divizione rungtyniaujančiam „Anagennisi Derynias“ klubui. 2022 m. vasarą persikėlė į Ermis Aradippou. 2023 m. trumpam persikėlė į Marino Luanco.

## Statistika
; A lygos statistika

Spalvų reikšmės:
:  Ekipa žaidė A lygoje;

## Pasiekimai
; su FK Sūduva
* vicečempionas: 2021 m.

## Išnašos

## Nuorodos
* SOCCERWAY
* Transfermarkt
* alyga.lt svetainė
* fksuduva.lt svetainė
* lietuvosfutbolas.lt
* BDfudbol svetainė
Makis Giannikoglou

**Makis Janikoglu** arba **Serafimas Janikoglu** (, g. 1993 m. kovo 25 d.) – futbolininkas iš Graikijos, vartininkas. Atstovavo Marijampolės „Sūduvai“.

## Karjera
Futbolą pradėjo žaisti gimtinėje. Rungtyniavo Graikijos ir Kipro ekipose.

### FK Sūduva
Nuo 2021 m. „Sūduvos“ klubo narys. Vos atvykęs į klubą, tapo pagrindiniu vartininku ir ilgam pasodino ant atsarginių suolelio iki tol nekeičiamą „Sūduvos“ vartų sargą Ivaną Kardumą.

2021 m. rugpjūčio 2 d. rungtynėse prieš Kauno žalgirį prasileido net tris įvarčius į savo vartus. Galutinis rungtynių rezultatas 3:3. Tai didžiausia sezono „įgriuva“.

2022 m. birželio 29 d. tapo žinoma, kad su žaidėju nutraukta sutratis. 2022 m. oficialiose rungtynėse graikas nežaidė.

Nuo 2022 m. vasaros atstovavo Graikijos „Panserraikos“ klubui.

2023 m. vasarą persikėlė į PS Kalamata.

## Statistika
; A lygos statistika

Spalvų reikšmės:
:  rungtyniavo A lygoje;

## Pasiekimai
### su [[FK Sūduva]]
; A lyga:
: vicečempionas: 2021 m.
; Supertaurė
: **Nugalėtojai:** 2022 m.

## Išnašos

## Nuorodos
* alyga.lt svetainė
* Transfermarkt
* fksuduva.lt
* lietuvosfutbolas.lt
NGC 3628

**NGC 3628** – spiralinė galaktika, esanti Liūto žvaigždyne. Nuo Žemės nutolusi apie 35 milijonus šviesmečių. Drauge su M65 bei M66 galaktikomis NGC 3628 įeina į vadinamąjį Liūto tripletą. Galaktikos regimasis ryškis – 9,5. NGC 3628 – blyškiausia iš visų trijų Liūto tripleto galaktikų.

Šią galaktiką 1784 m. balandžio 8 d. aptiko astronomas William Herschel ir pažymėjo savo kataloge kaip *H V.8*. Kitas dvi į Liūto tripletą įeinančias galaktikas aptiko Charles Messier. Dėl NGC 3628 blyškumo savo nedideliais teleskopais Ch. Messier jos negalėjo aptikti.

NGC 3628 galaktiką ties pusiauju supa tamsūs dulkių debesys, jie užtemdo šviesų galaktikos centrinį regioną. Be to, dėl šios juostos nematyti didžiumos šviesių jaunų žvaigždžių, esančių galaktikos spiralinėse vijose. Manoma, kad ši dulkių juosta nuo centro nutolusiuose galaktikos regionuose deformuota dėl gravitacinės sąveikos su kitomis dviem Liūto tripleto galaktikomis.

## Išnašos
Joël Bopesu

**Žoelis Bopesu** (*Joël Fey d'Or Bopesu*; g. 1995 m. sausio 25 d.) – futbolininkas kilęs iš Kongo Demokratinės Respublikos, turintis šios šalies ir Prancūzijos pilietybes, gynėjas. 

Kitados rungtyniavo ir Lietuvoje. Keturis sezonus (2021–2024 m.) atstovavo Vilniaus „Žalgiriui“.

## Karjera
Futbolininko karjerą pradėjo Prancūzijoje. Žaidė Prancūzijos žemesniuose divizionuose.

### Šiaurės Makedonija
Vėliau persikėlė į Šiaurės Makedoniją, kur atstovavo „Skopjės“ ir „Rabotnički“ klubams. 

### Riga FC
2019 m. persikėlė į Latviją ir žaidė Riga FC klube. 

### FK Lviv
2020 m. išvyko į Ukrainą ir tapo „Lviv“ nariu.

### FK Žalgiris
2021 m. buvo paskelbta, kad tapo Vilniaus „Žalgirio“ nariu.

2023 m. sausio 21 d. tapo žinoma, kad pratęsta sutartis su Žalgirio klubu.

2024 m. kovo 10 d. pelnė įvartį A lygos rungtynėse prieš Marijampolės „Sūduvą“.

2025 m. sausio 24 d. tapo žinoma, kad futbolininkas paliko klubą.

### Jerevano „P’yunik“
Nuo 2025 m. atstovavo Jerevano „P’yunik“ (Armėnija). 2025 m. vasario 25 d. debiutavo Premjer lygos rungtynėse prieš Alashkert. „Pyunik“ nugalėjo varžovus rezultatu 2-0.

2025 m. kovo 14 d. pelnė pirmąjį savo įvartį Armėnijos čempionate. Jerevano „P’yunik“ futbolininkai sutriuškino varžovus – FA Širak Gyumri – rezultatu 6-1.

### FK Panevėžys
2026 m. sausio 29 d. oficialiai paskelbta, kad futbolininkas atstovaus „Panevėžio“ klubui.

2026 m. vasario 22 d. oficialiai debiutavo Lietuvos čempionate TOPLYGA rungtynėse prieš „Sūduvą“. Susitikimą pradėjo startinėje sudėtyje ir žaidė iki finalinio švilpuko. Rungtynės baigėsi nulinėmis lygiosiomis (0–0).

## Statistika
; A lygos statistika

Spalvų reikšmės: 
: rungtyniavo A lygoje;

## Laimėjimai
; su FK Žalgiris
* **[[A lyga|A lygos]] čempionas: [[2021 m. A lyga|2021]], [[2022 m. A lyga|2022]], [[2024 m. A lyga|2024]] m.

* **LFF taurės laimėtojas: 2021, 2022 m.

; Asmeniniai įvertinimai
* 2024 m. balandžio mėn. geriausias A lygos žaidėjas.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
* fkzalgiris.lt svetainė
Milen Gamakov

**Milenas Gamakovas** (*Milen Gamakov; Милен Гамаков*; g. 1994 m. balandžio 12 d.) – futbolininkas iš Bulgarijos, saugas.

## Karjera
Futbolininko karjerą pradėjo Bulgarijoje. Atstovavo Černomorec, buvo slokinamas PFK Nafteks Burgas. Nuo 2014 m. priklausė Botev Plovdiv.

Buvo išvykęs į Lenkiją ir žaidė Ekstraklasa, o 2018 m. vėl grįžo į Bulgariją.

### FK Žalgiris
Atvyko į Lietuvą. 2021 m. buvo paskelbta, kad tapo Vilniaus „Žalgirio“ nariu. M. Gamakovas debiutavo FK Žalgirio komandoje , ir po 59 minučių užsidirbo raudoną kortelę. Tai antroji greičiausia raudona kortelė A lygos istorijoje. 2021 m. balandžio 16 d. rungtynėse prieš FK Sūduva vos pasirodęs po keitimo, pirmuoju prisilietimu pasiuntė kamuolį į vartus ir išlygino rungtynių rezultatą (1:1). tai buvo debiutinis žaidėjo įvartis A lygoje.

2021 m. spalio 3 d. rungtynėse prieš Gargždų „Bangą“ už teisėjui skirtą repilką užsidirbo raudoną kortelę ir buvo pašalintas iš aikštės. Žalgiriečiai nugalėjo varžovus rezultatu 3:0.

2022 m. sausio mėn. pranešta, kad žaidėjas palieka „Žalgirio“ klubą.

### Vėlesnė karjera
2022 m. vasario mėn. pasirašė sutartį su Taraz klubu (Kazachstanas). Premjer lygoje 2022 m. sezone klubui atstovavo 22 rungtynėse ir pasižymėjo pelnydamas vieną įvartį.

Nuo 2023 m. rungtyniavo Bulgarijoje. Atstovavo FK Sozopol, Dobričiaus „Dobrudža“, Pazardžiko „Hebʺr“ klubams.

2025 m. vasarą persikėlė į PFK Belasica Petrič (Bulgarija).

## Statistika
; A lygos statistika

Spalvų reikšmės:
:  rungtyniavo A lygoje;

## Laimėjimai
; su FK Žalgiris
* *'[[A lyga|A lygos]] čempionas: [[2021 m. A lyga|2021]]

== Jaunimo rinktinės ==
Atstovavo Bulgarijos jaunimo rinktinėms (U-17, U-19, U-21).

== Išnašos ==


== Nuorodos ==
* [https://int.soccerway.com/players/milen-gamakov/156242/ SOCCERWAY]
* [https://alyga.lt/zaidejas/milen-gamakov alyga.lt svetainė]
* [http://www.90minut.pl/kariera.php?id=31922 90minut.pl] *(lenkų k.)''
* Transfermarkt
* fkzalgiris.lt
* lietuvosfutbolas.lt
Jakub Sylvestr

**Jakubas Sylvestras** (*Jakub Sylvestr*; g. 1989 m. vasario 2 d.) – futbolininkas iš Slovakijos, puolėjas. Atstovavo Vilniaus „Žalgiriui“. Kitados žaidė Slovakijos jaunimo rinktinėse ir nacionalinėje rinktinėje.

## Karjera
Futbolininko karjerą pradėjo Slovakijoje. Rungtyniavo Vokietijoje, Kroatijoje, Danijoje, Izraelyje
### FK Žalgiris
#### 2021 m. sezonas
Atvyko į Lietuvą. 2021 m. buvo paskelbta, kad tapo Vilniaus „Žalgirio“ nariu. 2021 m. balandžio 11 d. rungtynėse prieš Kauno Žalgirį pasirodęs po keitimo, pasiuntė kamuolį į vartus ir pelnė vienintelį rungtynių įvartį (1:0). Tai buvo debiutinis žaidėjo įvartis A lygoje. 2021 m. gegužės 28 d. rungtynėse prieš FK Kauno Žalgiris pasižymėjo įvarčiu.

2021 m. rugpjūčio 9 d. A lygos rungtynėse prieš Gargždų „Bangą“ pelnė antrą rungtynių įvartį (2:0). Šios rungtynės buvo išskirtinės tuo, kad vyr. treneris Vladimiras Čeburinas startinėje sudėtyje nerado vietos lietuviams. Rungtynes pradėjo vien legionieriai. Galutinis rungtynių rezultatas 3:0 žalgiriečių naudai.

2021 m. spalio 23 d. LFF taurės turnyro finale pasižymėjo pelnydamas įvartį. FK Žalgiris nugalėjo varžovus rezultatu 5:1 ir tapo taurės laimėtojais.

2021 m. spalio 27 d. rungtynėse prieš FK Sūduva pelnė įvartį jau ketvirtą pridėto laiko minutę ir svariai prisidėjo prie pergalės rezultatu 3:2. Žalgiriečiai turnyrinėje lentelėje pakilo į pirmą vietą ir aplenkė marijampoliečius.

„Optibet A lygoje“ per 36 rungtynes pelnė 8 įvarčius ir atliko 3 rezultatyvius perdavimus.

#### 2022 m. sezonas
2022 m. vasario 23 d. paskelbta, kad žaidėjas ir toliau atstovaus „Žalgirio“ klubui.

Prie ekipos prisijungė sezono viduryje. A lygoje sužaidė dešimt rungtynių, o įvarčių nepelnė.

2022 m. gruodžio 30 d. oficialiai pranešta, kad palieka „Žalgirio“ klubą.

### Vėlesnė karjera
2023 m. sausio mėn. tapo žinoma, kad atstovaus Žešuvo „Resovia“ (Lenkija). 2023 m. vasarą persikėlė į Sektzia Nes Tziona FC (Izraelis). 2025 m. perėjo į MFK Zvolen.

## Statistika
; A lygos statistika

Spalvų reikšmės:
:  rungyniavo A lygoje;

; Lietuvos futbolo taurė 2021 m.
---------------

* I etapo rungtynėse prieš „Bangą“ pelnė tris įvarčius ir svarbiai prisidėjo prie pergalės ir patekimo į kitą etapą.
---------------

## Laimėjimai
; su FK Žalgiris
* **[[A lyga|A lygos]] čempionas: [[2021 m. A lyga|2021]], [[2022 m. A lyga|2022]] m.

* **LFF taurės laimėtojas: 2021, 2022 m.

## Šaltiniai

## Nuorodos
* alyga.lt svetainė
* SOCCERWAY
* Transfermarkt
* fkzalgiris.lt svetainė
* Globalsportsarchive
* lietuvosfutbolas.lt
Ogenyi Onazi

**Ogenis Edis Onazis** (*Ogenyi Eddy Onazi*; g. 1992 m. gruodžio 25 d.) – futbolininkas iš Nigerijos, saugas. 2021 m. atstovavo Vilniaus „Žalgiriui“. Kitados rungtyniavo Nigerijos jaunimo rinktinėse ir nacionalinėje rinktinėje. Priklausė garsiam Romos „Lazio“ klubui (Italija).

## Karjera
Futbolininko karjerą pradėjo Nigerijoje.

Vėliau priklausė SS Lazio klubui iš Italijos.

Nuo 2016 m. karjerą tęsė Turkijoje. Trabzonspor ekipoje sužaidė 69 rungtynes, o Denizlispor vos 9.

Nuo 2020 m. žaidė Danijoje SønderjyskE klube, tačiau klube išbuvo vos tris mėnesius ir išvyko iš Danijos.
### FK Žalgiris
2021 m. vasario 18 d. buvo paskelbta, kad tapo Vilniaus „Žalgirio“ nariu. 

2021 m. birželio 19 d. rungtynėse prieš Džiugas pelnė trečią rungtynių įvartį ir jo atstovaujama Vilniaus „Žalgirio“ ekipa iškovojo pergalę rezultatu 3:0.

2021/22 m. čempionų lygos atrankoje susitiko su Linfield FC. 2021 m. liepos 6 d. Vilniuje lietuviai palaužė varžovus rezultatu 3:1. Atsakomosios rungtynės įvyko 2021 m. liepos 13 d. Šiaurės Airijoje. Jose žalgiriečiai nugalėjo rezultatu 2:1. Galutinis dviejų rungtynių rezultatas buvo 5:2 FK Žalgiris naudai ir Lietuvos klubas pateko į antrą etapą. Antrose rungtynėse 44 minutę O.Onazis šūviu iš toli pelnė antrąjį rungtynių įvartį ir žalgiriečiai pirmavo rezultatu 2:0.

2021 m. liepos 18 d. pranešta, kad žaidėjas palieka klubą. A lygos 2021 m. sezone sužaidė 19 rungtynių ir pasižymėjo dviem įvarčiais.

### [[Denizlispor]]
2021 m. rugpjūčio 20 d. oficialiai pasirašė sutartį su TFF 1. Lig (Turkijo Pirmoje lygoje; antroje pakopoje) žaidžiančiu „Denizlispor“ klubu.

### [[Casertana FC]]
2022 m. vasarą persikėlė į Italiją, Casertana FC, rungtyniavusį Serie D.

### [[Kitchee SC]]
2023 m. vasarą persikėlė į Kitchee SC (Hong Kongas).

### FK Babrungas
2026 m. kovo 11 d. pranešta, kad futbolininkas prisijungė prie „Babrungo“ klubo.

## Statistika
; A lygos statistika

Spalvų reikšmės:
:  rungtyniavo A lygoje;

## Laimėjimai
; su Trabzonspor
* Turkijos taurė:
: Nugalėtojas: 2019–20

## Dalyvavimas čempionatuose

|}

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* fkzalgiris.lt svetainė
Marko Pavlovski

**Markas Pavlovskis** (*Марко Павловски*; g. 1994 m. vasario 7 d.) – futbolininkas iš Serbijos, saugas. Kitados atstovavo Serbijos jaunimo rinktinėms.

Žaidė Lietuvoje. Atstovavo Vilniaus „Riteriams“, Marijampolės „Sūduvai“ ir Alytaus „Dainavai“.

## Karjera
Futbolininko karjerą pradėjo Serbijoje. Buvo išvykęs į Kiprą, Portugaliją, Baltarusiją.

Atstovavo Serbijos („Beograd“, „Voždovac“), Portugalijos („Porto B“, „Varzim“), Kipro (Limasolio „Apollon“), Belgijos („Mouscron“), Kroatijos („Split“) ir Baltarusijos (Minsko „Dinamo“) klubams.

### FK Riteriai
Atvyko į Lietuvą. 2021 m. buvo paskelbta, kad tapo Vilniaus „Riterių“ nariu. 2021 m. balandžio 12 d. rungtynėse prieš Kėdainių „Nevėžį“ pelnė du įvačius ir prisidėjo prie varžovų sutriuškinimo (4:0).

2021 m. liepos 23 d. rungtynėse prieš Telšių „Džiugą“ pelnė įvartį ir išvedė „riterius“ į priekį (2:1). Šiose rungtynėse rezultatu 3:2 nugalėjo „riterių“ ekipa.

2021 m. rugpjūčio 6 d. rungtynėse prieš Kauno žalgiriečius pelnė įvartį ir išvedė riterius į priekį (1:0). Galutinis rungtynių rezultatas 1:1.

### FK Sūduva
2022 m. vasario 3 d. oficialiai pranešta, kad tapo FK Sūduva nariu.

2022 m. kovo 6 d. oficialiai debiutavo „Sūduvos“ klubo gretose A lygos rungtynėse prieš „Šiaulių“ ekipą, kurios baigėsi nulinėmis lygiosiomis.

### FK Budočnot Podgorica
2023 m. vasario mėn. tapo žinoma, kad žaidėjas atstovaus Podgoricos „Budučnost“.

### DFK Dainava
2025 m. vasario 12 d. pranešta, kad futbolininkas grįžo į Lietuvą ir atstovaus „Dainavos“ klubui.

2025 m. vasario 28 d. oficialiai debiutavo Lietuvoje A lygos rungtynėse prieš „Kauno Žalgirį“. Varžovai nugalėjo alytiškius rezultatu 3-1. Futbolininkas rungtynes pradėjo ant atsarginių suolelio, o 73 minutę pasirodė po keitimo ir žaidė iki finalinio švilpuko. Jau pridėto laiko metu stojo prie 11 metrų žymos ir realizavo baudinį.

Po 2025 m. sezono klubas iškrito iš A lygos, žaidėjo kontraktas pratęstas nebuvo.

## Statistika
; A lygos statistika

Spalvų reikšmės:
:  rungtyniavo A lygoje;

## Laimėjimai
### su [[FK Sūduva]]
; Supertaurės laimėtojai: 2022 m.

### asmeniniai
* Išrinktas į simbolinę 2021 m. A lygos rinktinę. Tais metais atstovavo „Riterių“ futbolo klubui.

### Tarptautiniai
; Serbija U-19
* UEFA Europos U-19 čempionatas: 2013.

## Išnašos

## Nuorodos
* alyga.lt svetainė
* fksuduva.lt
* SOCCERWAY
* Transfermarkt
* lietuvosfutbolas.lt
* Globalsportsarchive
Arthur Ymele

**Arturas Jalinas Imelė Feudžijas** (*Arthur Yalin Ymele Feudjio*; g. 1999 m. kovo 12 d.) – kamerūniečių kilmės futbolininkas iš Nyderlandų, saugas.

## Karjera
Jaunystėje žaidė įvairiose Nyderlandų ekipose.

2019 m. persikėlė į Angliją ir atstovavo Erith & Belvede; vėliau Bury AFC.

### FK Riteriai
Atvyko į Lietuvą. 2021 m. buvo paskelbta, kad tapo Vilniaus „Riterių“ nariu. A lygoje debiutavo 2021 m. kovo 16 d. prieš FK Žalgiris. Sezono pradžioje užsitikrino vietą starto sudėtyje, tačiau penkerių sužaistų rungtynių „Optibet A lygoje“ prarado trenerių pasitikėjimą ir likusią sezono dalį praleido Riteriai B sudėtyje, kuri kovojo Pirmoje lygoje. Pirmoje lygoje sužaidė septynerias rungtynes.

## Statistika
; A lygos ir Pirmos lygos statistika

Spalvų reikšmės:
:  rungtyniavo A lygoje;
: Pirmoje lygoje;

## Išnašos

## Nuorodos
* alyga.lt svetainė
* Transfermarkt
* lietuvosfutbolas.lt